REGOLAMENT TAL-KUMMISSJONI (KE) Nru 1251/2004
tas-7 ta' Lulju 2004
li jemenda r-Regolament (KE) Nru 2799/1999 li jistabbilixxi regoli ddettaljati dwar l-applikazzjoni tar-Regolament (KE) Nru 1255/1999 fir-rigward ta’ l-għoti ta’ għajnuna għall-ħalib xkumat u t-trab tal-ħalib xkumat intenzjonat għall-għalf tal-bhejjem u l-bejgħ ta’ dan it-trab tal-ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u b’mod partikolari l-Artikolu 15 tiegħu,
Billi:
(1)
l-Artikolu 7(1) tar-Regolament tal-Kummissjoni (KE) Nru 2799/1999 (2) jiffissa l-ammont ta’ għajnuna għall-ħalib xkumat u t-trab tal-ħalib xkumat intenzjonat għall-għalf tal-bhejjem waqt li jikkunsidra l-fatturi stabbiliti fl-Artikolu 11(2) tar-Regolament (KE) Nru 1255/1999. Minħabba t-tnaqqis fil-prezz ta’ l-intervent tat-trab tal-ħalib xkumat ta’ l-1 ta’ Lulju 2004, l-ammont ta’ għajnuna għandu jiġi mnaqqas.
(2)
Ir-Regolament (KE) Nru 2799/1999 għalhekk għandu jiġi emendat kif imiss.
(3)
Il-miżuri stabbiliti minn dan ir-Regolament huma konformi ma’ l-opinjoni tal-Kumitat ta’ Tmexxija għall-ħalib u l-prodotti tal-ħalib.
ADOTTAT DAN IR-REGOLAMENT:
Artikolu 1
Fl-Artikolu 7 tar-Regolament (KE) Nru 2799/1999, il-paragrafu 1 huwa mibdul b’dan li ġej:
“1. L-għajnuna ffissata hija ta’:
(a)
EUR 3.97 għal kull 100 kg ta’ ħalib xkumat b’kontenut ta’ proteina ta’ mhux inqas minn 35.6% ta’ l-estratt niexef u mhux xaħmi;
(b)
EUR 3.51 għal kull 100 kg ta’ ħalib xkumat b’kontenut ta’ proteina ta’ mhux inqas minn 31.4% iżda inqas minn 35.6% ta’ l-estratt niexef u mhux xaħmi;
(c)
EUR 49.22 għal kull 100 kg ta’ ħalib xkumat b’kontenut ta’ proteina ta’ mhux inqas minn 35.6% ta’ l-estratt niexef u mhux xaħmi;
(d)
EUR 43.41 għal kull 100 kg ta’ ħalib xkumat b’kontenut ta’ proteina ta’ mhux inqas minn 31.4% iżda inqas minn 35.6% ta’ l-estratt niexef u mhux xaħmi.”
Artikolu 2
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea. Għandu japplika mill-1 ta’ Lulju 2004.
Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
Sar fi Brussell, nhar is-7 ta' Lulju 2004.